На основу члана 119. став 1. тачка 1) а у вези члана 108. став.1. Закона о основама система образовања и васпитања („Сл. гласник РС“ бр. 88/2017, 27/2018 - др. закони, 10/2019, 6/2020 и 129/2021- у даљем тексту Закон) и члана 65. став 1. тачка 1) Статута Основне школе „Бранко Радичевић“- у даљем тексту Школа, Школски одбор Школе „Бранко Радичевић“ на седници одржаној дана 26.01.2023. године, донео је

**ПРАВИЛНИК О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ОСНОВНА ШКОЛА „БРАНКО РАДИЧЕВИЋ“ БОЉЕВЦИ**

I Основне одредбе

**Члан** 1.

Заштита и безбедност ученика обезбеђују се у складу са Упутством за израду акта којим установе образовања и васпитања прописују мере, начин и поступак заштите и безбедности деце и ученика ("Сл. гласник РС", бр.67/2022 - даље: Упутство) и овим правилником.

Правилником о мерама, начину и поступку заштите и безбедности ученика прописују се мере, начин и поступак заштите и безбедности ученика Основне школе „Бранко Радичевић“ (у даљем тексту Школа) за време боравка у Школи и за време извођења свих активности које организује Школа, начин њиховог спровођења и одговорност запослених и ученика за неизвршавање одредаба овог правилника.

Правилник је донет на основу анализе потенцијалних и актуелних ризика у организацији рада Школе, који се односе на просторне, техничке, временске и друге организационие услове, као што су: приступ и сигурност објекта Школе, сигурност простора око Школе, стање у унутрашњем простору Школе, као и специфичне услове и околности које су карактеристичне за Школу и њену околину, прописаних Упутством.

Члан **2.**

Школа у сарадњи са надлежним органом јединице локалне самоуправе, остварује комуникацију са релевантним институцијама на националном и локалном нивоу (органи, организације, установе, тела и друго) у реализацији заједничких активности усмерених на обезбеђивање заштите и безбедности деце и ученика.

Средства за спровођење мера из члана 1. овог правилника обезбеђују се у буџету јединице локалне самоуправе.

Члан **3.**

Овим правилником, обезбеђује се ученицима право на заштиту и безбедност

- у школској згради и школском дворишту;

- на путу између куће и Школе;

- ван школске зграде и школског дворишта - за време остваривања образовно-васпитног рада или других наставних и ваннаставних активности које организује Школа.

Ученици имају право на заштиту и безбедност од:

1) поступака других лица,

2) болести и повреда,

3) пожара, поплава, земљотреса, удара грома, олује и других природних појава које могу угрозити безбедност.

**Члан 4.**

Одредбе Правилника дужни су да поштују сви запослени у школи, ученици, родитељи, односно други законски заступници и трећа лица када се налазе у школској згради, школском дворишту или на другом месту на којем се остварује образовно - васпитни рад или друга активност у организацији школе.

Одељенски старешина и предметни наставници у обавези су да у свакодневном контакту а ученицима, нарочито на часовима одељенске заједнице и када са ученицима обрађују одговарајуће програмске садржаје, ученике упознају са опасностима са којима се могу суочити за време боравка у школи и извођења других активности које Школа организује, као и са начином понашања којим се те опасности могу избећи или отклонити.

Запослени, родитељи, односно други законски заступници и ученици обавезни су да директору Школе, помоћнику директора или дежурном наставнику пријаве сваку ситуацију за коју посаумњају да би могла да угрози заштиту или безбедност ученика.

**Члан 5.**

Неспровођење мера безбедности ученика од стране запослених, прописаних Правилником, сматра се тежом повредом радне обавезе, за коју се води дисциплински поступак, и за коју може да се изрекне новчана казна или удаљење са рада у трајању до три месеца, или мера престанка радног односа, уколико се неспровођење мера безбедности учини свесним нехатом, намерно или у циљу прибављања себи или другоме противправне имовинске користи сагласно одредбама Правилника о дисциплинској и материјалној одговорности запослених. Дисциплинска одговорност запослених не искључује кривичну и материјалну одговорност.

Понашање ученика којим угрожава властиту или безбедност других ученика и запослених у школи, у школским и другим активностима које организује школа, прописаних овим Правилником, сматра се тежом повредом обавеза ученика, за коју се води васпитно -дисциплински поступак и изричу мере у складу са Правилником о васпитној, васпитно -дисциплинској и материјалној одговорности ученика Основне школе „Бранко Радичевић“ у Бољевцима.

**Члан 6.**

Посебна обавеза директора и помоћника директора је да повремено, без претходне најаве, а најмање два пута месечно, проверавају да ли се спроводе мере за остваривање заштите и безбедности ученика.

Неспровођење мера за безбедност и заштиту ученика, прописаних Правилником, представља разлог за разрешење директора, у складу са Статутом Школе.

II Посебне одредбе

Члан **7.**

Заштита и безбедност ученика Школе остваруjе се предузимањем следећих мера:

* организовањем дежурстава наставника и помоћно –техничког особља
* предузимањем мера за заштиту од пожара у згради школе и око зграде и осталих мера за заштиту од елементарних непогода
* сарадња са органима државне управе, локалне самоуправе и припадницима МУП-а и свим другим релевантним институцијама.

Члан 8.

У остваривању, прописивању и извршавању мера заштите и безбедности ученика Школа сарађује са:

1) Општином Сурчин;

2) Скупштином Града Београда - Секретаријатом за образовање и дечју заштиту;

3) Министарством просвете, науке и технолошког развоја, Школском управом Београд;

4) Министарством унутрашњих послова, ПС Сурчин;

5) Центром за социјални рад општине Сурчин;

 6) Домом здравља Сурчин.

У циљу заштите и безбедности ученика, Школа предузима следеће мере:

1) сарадња са државним органима и органима јединице локалне самоуправе,

2) дежурство наставника и помоћно-техничког особља,

3) осигурање ученика,

4) обезбеђење заштите од пожара, поплава, земљотреса, удара грома, олује и других

 елементарних непогода,

5) превенције насиља,

6) друге мере у циљу заштите безбедности ученика утврђене законом и другим општим актима школе

**III САРАДЊА СА ДРЖАВНИМ ОРГАНИМА И ОРГАНИМА ЛОКАЛНЕ САМОУПРАВЕ**

 **Члан 9.**

Ради спровођења мера утврђених Правилником, Школа сарађује са државним органима, органима општине Сурчин, Месном заједницом Бољевци и Прогар, органима града Београда и другим државним органима и надлежним институцијама са којима је таква сарадња потребна у поступку обазбеђивања и спровођења мера утврђених Правилником.

**9.1. Центром за социјални рад**

Педагошка служба Школе, у сарадњи са одељењским старешинама остварује увид у породичне прилике ученика. Кад уочи промене у понашању и учењу ученика и у случају констатације да постоји недовољна брига и надзор у породици, обраћа се Центру за социјални рад општине Сурчин, у циљу предузимања мера.

Уколико ученик не похађа наставу, а Школа не може да успостави контакт са родитељима или другим законским заступницима ученика, упознаће Центар за социјални рад oпштине Сурчин, у циљу предузимања законских мера и спречавања ситуације у којој би се ученик налазио без заштите и надзора.

Сарадња се остварује и кроз друге видове заштите и безбедности ученика

**9.2. Сарадња са Министарством просвете, науке и технолошког развоја**

У сарадњи са Министарством просвете, науке и технолошког развоја, Школа се стара да сви облици васпитно-образовног рада теку без застоја и проблема, да свекупни односи учесника наставног процеса буду такви да ученици Школе буду заштићени од свих облика дискриминације и насиља.

Сарадња се остварује и кроз друге видове заштите и безбедности ученика.

**9.3. Сарадња са Министарством саобраћаја**

Уз помоћ надлежних служби Министарства саобраћаја, Школа се стара да саобраћајна сигнализација – лежећи полицајци, ознаке на путу, саобраћајни знаци и друго у околини Школе буду постављени на начин на који ће се обезбедити максимална безбедност ученика приликом доласка и одласка из Школе.

Сарадња се остварује и кроз друге видове заштите и безбедности ученика

**9.4. Сарадња са органима локалне самоуправе надлежним за послове комуналне делатности**

Школа сарађује са комуналним службама локалне самоуправе ради обезбеђења уличног осветљења и осветљења у дворишту школе и прилазу школе, санирања последица елементарних непогода и друго.

Сарадња се остварује и кроз друге видове заштите и безбедности ученика.

**9.5. Сарадња са Министарством унутрашњих послова**

Школа остварује и сарадњу са надлежним инспекторима службе за малолетничку деликвенцију, којима се пријављује свака ситуација у Школи или понашању ученика која може довести до деликвентног понашања, како би се спречила на време и тиме остварила безбедност других ученика Школе.

У време ваннаставних активности везаних за Школу (екскурзије, излети, настава у природи и слично), Школа је у обавези да благовремено пријави свако путовање ученика, како би радници МУП-а обавили преглед ангажованих аутобуса и старали се о безбедности ученика за време трајања путовања.

Од надлежних органа Управе саобраћајне полиције Школа ће тражити да се обезбеди појачана контрола саобраћајница у околини Школе, постављање одговарајуће заштитне сигнализације на саобраћајницама на прилазу установи, а у сарадњи са њима Школа ће предавањима и приказивањем филмова о понашању деце у саобраћају и познавању саобраћајних прописа подизати ниво образовања ученика у овом смислу.

Школа ће у сарадњи са надлежним органима МУП-а обезбедити предавањима о вршњачком насиљу, наркотицима и сличним темама.

Сарадња се остварује и кроз друге видове заштите и безбедности ученика

**9.6. Сарадња са Домом здравља Сурчин и другим зрдравственим институцијама**

Овај вид сарадње се одвија у обезбеђивању услова како би се вршили систематски и други здравствени прегледи свих ученика, предавањима о заразним и преносивим болестима, здравом начину исхране, адолесценцији и другим темама.

Сарадња се остварује и кроз друге видове заштите и безбедности ученика.

**9.7.Сарадња са другим државним органима**

- Школа у циљу заштите и безбедности ученика сарађује са службом Зоохигијене у циљу дислоцирања паса луталица из школског дворишта,

- У циљу обезбеђивања и одржавања хигијенских услова (дезинфекција, дезинсекција и дератизација) школа сарађује са Заводом за биоциде и медицинску екологију,

- сарадња са Заводом за јавно здравље у случају епидемије заразне болести

 - сарадња са ватрогасном службом се огледа кроз предавања и приказивања филмова ученицима

- сарадња са комуналном службом се спроводи ради обезбеђења тротоара и како уличног осветљења на прилазу установи тако и осветљења у дворишту школе, правилног размештаја/постављања контејнера, да не ометају улаз у двориште установе и зграду и сл.

-сарадња и са другим државним органима и организацијама ради редовне контроле громобранских, електро инсталација, спровођења мера заштите од пожара и друго.

 **9.8. Сарадња са родитељима ученика**

Одељенски старешина је дужан да води уредну евиденцију о ученицима која садржи адресу, кућни број телефона, и број мобилног телефона родитеља.

Уколико родитељи благовремено не обавесте школу о разлозима изостајања ученика, одељенски старешина је дужан да успостави контакт са родитељима.

Одељенски старешина у сарадњи са психологом и педагогом школе, дужан је да родитеље ученика обавештава о променама које су уочене у понашању ученика, а које указују на могућност угрожавања здравља и безбедности ученика.

III Заштита и безбедност ученика

Члан **10.**

Школа jе дужна да обезбеди физичку заштиту и безбедност ученика.

Спровођење ових мера Школа ће остварити у сарадњи са надлежним органима локалне самоуправе, МУП-а и другима надлежним органима.

Надлежни органи локалне самоуправе дужни су да обезбеде средства Школи за спровођење оних мера коjе су наложене решењима надлежних инспекциjа у прописаним роковима.

Члан **11.**

**Физичка заштита и безбедност** се остваруjе кроз:

* контролу безбедности самог обjекта Школе;
* контролу дворишта;
* контролу уласка и изласка у школу;
* контролу исправности електро, водоводних и других инсталациjа и уређаjа;
* заштиту у случаjу пожара, поплаве и других елементарних активности;
* прву помоћ;
* заштиту за време прослава и других jавних окупљања;
* заштиту за време наставе у природи, екскурзиjа, излета;
* заштиту за време организовања активности ван школе;
* заштиту ученика у саобраћаjу;
* поштовање безбедносних процедура предвиђених Правилима понашања Школе приликом коришћења кабинета физике, хемије, технике и технологије;
* спровођење мера безбедности приликом грађевинских радова у школи и школском дворишту;
* предузимање других мера у циљу остваривања физичке заштите и безбедности ученика.

1. **Контрола** **обjекта**

**Члан** 12.

Домар Школе jе дужан да редовно прати и отклања недостатке на и у Школи.

Домар Школе свакодневно обилази учионице, ходнике, тоалете, радионице, трпезарију, двориште, игралиште за децу, терене и спортске справе, машине, алате, клима уређаје, контролише, проверава стање истих и уочене недостатке отклања. У случају да недостатке није у стању сам да отклони, дужан је да обавести директора или помоћника директора, и позове надлежну службу да квар отклони.

Домар, чистачице и наставник предметне наставе који спроводи наставу из физичког и здравственог васпитања проверавају стање спортских терена и справа у школском дворишту и сва оштећења пријављују директору или помоћнику директора школе.

Наставник предметне наставе који спроводи наставу из физичког и здравственог васпитања је дужан да приликом извођења наставе у фискултурној сали редовно проверава исправност опреме и справа и свако оштећење пријављују директору или поммоћнику директора школе.

Справе у фискултурноj сали мораjу се одржавати у исправном стању.

**Члан** 13.

Домар Школе и чистачице дужни су да свакодневно прегледаjу учионице и остале просториjе на коjима су распоређени и да промене односно недостатке неодложно jаве домару да их отклони.

Домар jе дужан да свакодневно прегледа стање топловодних уређаjа и инсталациjе и да уочене недостатке уклони, а уколико ниjе у стању да их сам отклони, дужан jе да обавести директора или помоћника директора Школе и позове надлежну службу да квар отклони.

2. **Контрола** **дворишта**

**Члан** 14.

У времену од 6.00-20.00 часова забрањен jе улазак и боравак у дворишту школе осим ученицима и запосленима у школи.

Помоћно - техничко особље jе дужно да редовно одржава двориште.

**Члан** 15.

Строго jе забрањено улазити превозним средствима на четири точка (кола, камион, квад и слично) у двориште школе, сем у изузетним случаjевима за потребе школе по одобрењу директора.

У школском дворишту забрањено jе возити бициклове и мотоцикле.

3. **Контрола** **уласка** **и** **изласка** **из** **Школе**

Члан **16.**

Радним данима када се у школи одржава настава, чистачице, домар, дежурни наставници остваруjу контролу уласка у школу и изласка из школе.

Приступ родитељима, односно старатељима и трећим лицима – пратиоцима ученика са сметњама у развоју у учионице, кабинете, фискултурну салу и друга места где се остварује образовно-васпитни рад, неопходна је претходна сагласност директора или предметног наставника, као и родитељима који учестују у активностима школе (отворени дан, фестивал хране и слично).

Родитељи, који долазе по децу после наставе чекају их у дворишту школе, а у случају лошег времена у холу код уласка за ученике.

Родитељи који остварују родитељско право или имају старатељство над дететом су дужни да одлуку о истом донесу код секретара школе, који копију документа предаје одељењском старешиним, ради утврђивања идентитета родитеља који одводе дете из школе.

Нерадним данима, за време распуста и државних празника, када се у школи не одржава настава улазак у Школу jе забрањен, сем у изузетним случаjевима, по одобрењу директора школе.

У случаjу било каквих проблема, обавештава се директор или помоћник директора, а у њиховом одсуству секретар школе.

Члан **17.**

Задатак чистачица jе да обављаjу послове у оквиру свог радног места, односно да бораве на распоређеним теренима и помажу у вршењу дежурства.

Чистачице су дужне да обавесте директора или помоћника директора уколико се у просториjама ван места предвиђеног за приjем странака (канцелариjа директора, канцелариjа секретара, рачуноводства, просториjа за психолошко-педагошку службу и слично) налази лице коjе не ради у Школи.

Чистачице су обавезне да за време великих и малих одмора, дежурају у холовима и ходницима Школе, односно испред просторија у којима одржава хигијена у складу са распоредом дежурства.

Домар и чистачице су дужни да се старају о томе да за време трајања наставе улазна врата буду под сталним надзором, да дозволе улазак лица чији је долазак у школу најављен, а осталим лицима тек по одобрењу директора.

У срадњи са дежурним наставницима проверавају разлоге доласка страних лица у школу и прате њихово кретање у школи.

Домар и чистачице обавезни су да без одлагања обавештавају дежурног наставника, директора или секретара Школе о свакој промени која може довести до нарушавања реда и безбедности у Школи.

**Члан 18.**

Ученицима, родитељима, наставницима и свим другим лицима које долазе у школу строго jе забрањено уносити оружjе, оруђе и друге предмете коjима се могу нанети озледе, угрозити живот ученика и запослених односно нанети штета школскоj и личноj имовини

Службена лица (запослени у MУП-у и др.) могу уносити оружjе у складу с правилима њихове службе.

**3.1 Дежурство у школи**

**Члан 19.**

Дежурство у Школи изводе дежурни наставници у складу са процесом наставе.

Дежурство почиње 30 минута пре почетка наставе у смени.

Дежурни наставник дежурство обавља пре почетка смене и за време великог одмора.

Распоредом дежурства директор одређује дежурство наставника, време и место дежурства.

Школа ради у две смене и сваког дана има 5 дежурних наставника (два у разредној и три у предметној настави ).

Главни дежурни наставник дежура и координира рад дежурних наставника, уредно воде књигу дежурства и у њу уписујe промене које су од значаја за живот и рад у Школи а посебно настале штете и њихове починиоце, одуства и за кашњења наставника.

Дежурство се обавља у улазном холу, школским ходницима и у школском дворишту.

Дежурни наставник је дужан да:

- на посао дође 30 минута пре почетка наставе;

- са пуном одговорношћу обавља поверене му дужности ;

- стара се о одржавању реда и безбедности у школској згради и школском дворишту;

- предузима мере у случају нарушавања реда или угрожавања безбедности;

- уредно води књигу дежурног наставника и у њу уписује промене које су од значаја за живот и рад у Школи а посебно настале штете и њихове починиоце, одуства и закашњења наставника(главни дежурни);

- брине се о почетку и несметаном извођењу наставе и владању ученика у току свог дежурства и смене;

- у случају недоласка или кашњења наставника на наставу обавести директора Школе или педагога, а ако њих нема неког од наставника, како би се организовала замена (главни дежурни);

- дежурни наставник сноси сву одговорност за површан рад којим је нанета штета или се омета ред и рад у Школи.

**4.** Контролаелектро**,** водоводнихидругихуређаjа

Члан **20.**

Домар jе дужан да свакога дана на почетку рада изврши преглед свих просториjа и увери се у исправност инсталациjа и постоjању услова за несметан рад.

Уколко домар примети неке неправилности дужан jе да их отклони, а ако ниjе у могућности да то сам уради, да одмах обавести директора или помоћника директора и позове надлежну службу да отклони квар.

Домар школе jе дужан да после завршеног рада у школи обиђе све просториjе и у њима отклони опасности коjе би могле да проузрокуjу пожар, експлозиjу или неку другу несрећу (искључити електро - уређаjе, уклонити запаљиве течности и други лако запаљиви материjал и слично).

Члан **21.**

У Школи треба да се обезбеди оптимална температура (мин 22 степени Целзиjуса).

Домар jе дужан да проверава греjање у Школи и у случаjу квара на тим инсталациjама да исте што хитниjе пријави.

Члан **22.**

У Школи се мора обезбедити адекватно осветљење.

Прозори се мораjу редовно (наjмање четири пута годишње) чистити, а домар jе дужан да редовно мења прегореле неонске цеви.

**5.** Заштитауслучаjупожара**,** поплавеилидругихелементарнихактивности

Члан **23.**

Учитељи и одељењске старешине наjмање на jедном часу одељењског старешине у току школске године треба да упознају ученике о понашању у случаjу елементарних непогода.

Члан **24.**

Школа у циљу превенције предузима мере заштите од пожара, сарађује са овлашћеним организацијама за контролу громобранских инсталација, система за ручну дојаву пожара, израђује правила за одговорно поступање у случају елементарних непогода и других несрећа и слично, или других ванредних околности и ситуација.

Лице за заштиту од пожара у сарадњи са изабраним понуђачем за услуге одржавања противпожарних апарата и опреме за јавну безбедност дужни су да се старају о исправности и употребљивости ватрогасне технике коjом располаже школа, да се брину да се иста налази увек на одређеним местима, и да о томе воде писмену евиденциjу.

6. **Прва** **помоћ**

Члан **25.**

У случаjу повреде ученика или запослених, директор, помоћник директора или дежурни наставник, ако и други запослени који се затекну у школи обавезни су да пруже прву помоћ повређеном, ако су у могућности и обавесте и затраже прву помоћ, односно медицинско збрињавање у медицинској установи коjа се налази у непосредноj близини школе.

Члан **26.**

Школа jе дужна да обезбеди ормариће и преносиве торбе прве помоћи коjи ће стаjати:

* у холу у приземљу школе;
* у кабинету наставника физичког и здравственог васпитања;
* у холу на првом спрату школе.

Наставници физичког и здравственог васпитања дужни су да одржаваjу ормариће и преносиве торбе у уредном стању и са потребним количинама санитетског материjала и средстава за пружање прве помоћи и да обавештаваjу директора, помоћника директора и секретара о утрошеном материjалу ради набавке потрошеног.

Члан **27.**

У ормарићу из члана 25. овог Правилника мора се увек налазити следећи санитетски материjал:

* 2 комада фластер – завоjа;
* 5 мањих и 5 већих стерилних првих (заштитних ) завоjа;
* 4 комада калико завоjа дужине 5 м, ширине 8 цм;
* 2 троугласте мараме и 4 сигурносне игле ("зихерице");
* 3 пакетића беле вате по 10 гр и 1 пакет просте вте од 100 гр;
* 1 маказе за резање завоjа са заврнутом главицом и
* алкохол, jод, хидроген.

Забрањено jе стављати у ормарић предмете коjи се не сматраjу санитетским материjалом. Ормарић за прву помоћ мора бити закључан.

Резервни кључ мора се налазити код директора школе или код помоћно – техничког особља.

**7.** Заштитазавремеjавнихокупљања

Члан **28.**

Пре одржавања jавних окупљања у школи, директор школе дужан је да писмено обавести ПС Сурчин о времену и траjању окупљања.

За време окупљања у просториjама школе школа jе дужна да обезбеди присуство дежурног зависно од броjа присутних.

8. **Заштита** **са** **време** **екскурзиjа**, наставе у природи, **излета**

Члан **29.**

Школа организуjе екскурзије и наставу у природи, као облике образовно - васпитног рада, који се изводе у складу са школским програмом, који је донет на основу одговарајућег важећег наставног плана и програма, годишњим планом рада Школе и програмом за организовање екскурзије и наставе у природи а у складу са важећим Правилником о организацији и остваривању наставе у природи и екскурзије у основној школи.

За целокупну реализациjу наставе у природи, излета, екскурзиjа, одговоран jе наставник -вођа пута, а кога одреди директор школе.

На излете, екскурзиjе и наставу у природи упућуjе се по један наставник на једно одељење. Агенциjа са коjом Школа сарађуjе у обавези jе да обезбеди лекара коjи ће боравити са децом.

**Члан 30.**

Приликом избора понуђача за извођење излета, екскурзије, наставе у природи и сличних активности са ученицима, Школа ће посебну пажњу посветити његовој оспособљености за остваривање заштите и безбедности ученика за време активности која се организује.

Уговор који се закључује за извођење екскурзије и наставе у природи мора да садржи посебне ставке које се односе на предузимање мера заштите и безбедности ученика.

Оспособљеност понуђача за остваривање заштите и безбедности ученика односи се нарочито на:

1) поседовање одговарајуће лиценце за рад;

2) кадровску и техничку опремљеност за организовање путовања ученика;

3) кадровску и техничку опремљеност за остваривање заштите и безбедности ученика у објекту у којем су смештени (физичко и техничко обезбеђење објекта, обезбеђена медицинска помоћ и тако даље);

4) квалитет исхране ученика.

Смештај ученика на екскурзији и извођење наставе у природи мора се обезбедити само у објектима који испуњавају услове за извођење ових облика образовно - васпитног рада.

Пре поласка на наставу у природи и екскурзије дуже од два дана, Школа обавезно организује лекарски преглед свих ученика.

9. **Организоване** **активности** **ван** **школе**

Члан **31.**

Школа ће, по правилу, организовано да превози већи броj ученика ради обављања неких од ваншколских активности (одлазак у музеj, зоолошки врт и слично).

У случаjу мањих група, Школа може да води ученике и без организованог превоза, али jе потребно да се претходно обезбеди сагласност родитеља.

10. **Заштита** **ученика** **у** **саобраћаjу**

Члан **32.**

Школа ће, у сарадњи са надлежном службом МУП-а и другим службама (Министарство просвете, науке и технолошког развоја, Секретариjат за образовање и дечју заштити и слично) спровести едукациjу ученика о безбедности у саобраћаjу.

Члан **33.**

Школа ће, у сарадњи са надлежним органом локалне самоуправе, предузети све мере ради обезбеђивања сигнализациjе на прометним раскрсницама, обезбеђивање школског полицаjца, утврдити правила за поступање у случају претње, односно сумње на постојање друге опасности по безбедност деце и ученика, као и друге мере ради заштите ученика на путу од куће до школе.

Школа ће остврити сарадњу са комуналним службама ради обезбеђења тротоара и уличног осветљења на прилазу установи.

**11. Спровођење мера безбедности приликом извођења грађевинских радова у школи и школском дворишту**

**Члан 34.**

У току извођења грађевинских радова, без обзира на инвеститора, сви запослени, а посебно директор, помоћник директора, секретар, стручни сарадници и помоћно-техничко особље дужни су да редовно прате ниво безбедности који спроводи извођач.

Уколико извођач не спроводи мере заштите или их не спроводи сходно закону директор је дужан да о томе у писменој форми обавести извођача. Уколикo извођач радова благовремено, а најкасније у року од 24 часа не отклони наведене примедбе, директор школе је у обавези да поднесе пријаву против извођача надлежној инспекцији.

У случају настанка проблема грађевинске природе у школској згради и дворишту, домар, уколико је могуће, обележава место које представља извор опасности, и обавезно ограђује заштитном траком простор који представља опасност за безбедност ученика.

12. **Предузимање** **других** **мера** **у** **циљу** **обезбеђивања** **физичке** **заштите** **и** **безбедности** **ученика**

Члан **35.**

Строго jе забрањено пушење у школи и у дворишту школе, уношење и конзумирање алкохола, опиjата, експлозивних тела и других средстава, као и супставнци са психоактивним деjством, као и уношење оружjе, оруђе и друга средстaва коjима се могу нанети озледе, угрозити живот ученика и запослених односно нанети штета школскоj и личноj имовини.

Непоштовање ових одредби повлачи дисциплинску одговорност како ученика тако и дежурног наставника.

Запосленима у Школи забрањено jе да пуше у просториjама школе, као и да уносе односно користе алкохол, опиjате, наркотичка средства и друга средстава са психоактивним деjством.

Непоштовање ових одредби повлачи повлачи дисциплинску одговорност заполених.

**Члан 36.**

Наставници су дужни да на време одлазе на часове и да сачекају ученике испред кабинета.

Забрањено је удаљавање ученика са часова.

Обавезно је вођење евиденције о одсутним ученицима.

Сви наставници на крају свог часа напуштају учионицу тек пошто из њега испрате све ученике.

Наставник који организује допунски, додатни час или неке друге активности дужан је да брине о баравку ученика од почетка докраја ових активности.

Ако часове физичког васпитања у фискултурној сали или у школском дворишту изводе више одељења истовремено, потребно је да наставници предузму све неопходне мере како би се спречило повређивање ученика.

Родитељима ученика није дозвољен улазак у учионице за време наставе. Родитељи имају право да присуствују часу, али само ако недељу дана пре најаве своје присуство и уз одобрење предметног наставника.

Дежурни наставник или чистачице су дужне да позову са часа ученика кога родитељи траже само у хитним случајевима.

Употреба справа у фискултурној сали и вежбање на њима је дозвољено ученицима само у присуству и под надзором наставника за време трајања часа, уз претходно постављање струњача или другог средства заштите од повређивања приликом евентуалног пада.

Наставници који у реализацији наставе користе одређена опасна физичко - хемијска и техничка средства, која су запаљива и која на било који начин услед неправилног руковања, могу угрозити здравље и безбедност ученика, дужни су да предузимају све мере предострожности у руковању истим.

Уколико ученици користе нека од наведених средстава ради практичне вежбе, наставници претходно морају детаљно упутити ученике у начин коришћења и мере безбедности и пратити руковање тим средствима од стране ученика.

Наставник је дужан да по завршетку рада средства, пошто претходно заустави њихов рад, искључи из струје и средства врати у првобитно стање, и одложи га на место које је недоступно ученицима.

Забрањено је остављање средства у раду и напуштање учионице од стране наставника.

**Члан 37.**

Ученици по изласку из школе одмах иду кућама, не задржавају се у школском дворишту ни на околном тротоару.

Ученици не смеју наносити штету друговима или имовини школе (писање по зидовима,инвентару школе, лупање прекидача и слично), указују помоћ једни другима у случају евентуалних напада или повреда.

Понашање и одговорност ученика регулисане је Правилником о васпитној, васпитно -дисциплинској и материјалној одговорности ученика Основне школе „Бранко Радичевић“ у Бољевцима, Правилима понашања, као и другим прописима.

IV Здравствена заштита и безбедност ученика

Члан **38.**

Здравствена заштита и безбедност се остваруjе кроз:

* одржавање хигиjене у школи и школском дворишту;
* едукациjу ученика и наставника о очувању здравља, препознавању заразних болести и слично
* дезинфекцију, дезинсекцију и дератизацију;
* поступање по мерама надлежних органа донетих по прописима у области здравства;
* обезбеђивање коришћење школског намештаја, наставних и других средстава који су безбедни за употребу и одговарају психофизичким својствима ученика према својим могућностима;
* примена стандарда и норматива који се односе на школски простор, број ученика у одељењу и друге услове за обављање делатности према својим могућностима;
* обезбеђивање надзора наставника за време рада на уређајима или са предметима који могу изазвати повреду, као и за време извођења активности које представљају потенцијалну опасност за настанак повреде;
* одржавање дисциплине у установи – згради и њеном дворишту, посебно у учионици и другим радним просторијама;
* предузимање мера ради заштите од физичких повреда (обезбеђује да подови нису клизави или се ставља одговарајућа ознака, обезбеђује се набавка школског намештаја без оштрих ивица, у складу са могућностима и друго);
* осигурање ученика;
* друге активности у циљу обезбеђења здравља ученика.

1. **Одржавање** **хигиjене** **у** **школи**

Члан **39.**

У циљу обезбеђивања здравствене заштите и безбедности ученика, чистачице су дужне да свакодневно одржаваjу чистоћу и врше дезинфекциjу у одређеним просториjама (свакодневно да обришу подове, више пута у току дана очисте тоалете са средствима за дезинфекциjу, редовно обришу намештаj и опрему, књиге у библиотеци) и дворишту (наjмање два пута дневно почисте двориште и улични део уколико то временске прилике то дозвољаваjу).

Два пута у школскоj години, а по потреби и чешће, детаљно чисте све просториjе (перу зидове, рибаjу подове, перу прозоре , врата и опрему )- генерално чишћење;

* Редовно носе мантиле и одговараjућу обућу;
* Чисте снег на прилазима Школе;
* Врши друге послове у складу са систематизациjом послова и по налогу директора, помоћника директора и секретара школе.

Члан **40.**

У циљу обезбеђивања здравствене заштите домар школе jе дужан:

* редовно да коси траву и одржава живу ограду у школском дворишту и испред школе (наjмање 3 - 4 пута годишње);
* редовно одржава санитарни чвор у исправном стању (исправност славина, казанчића, боjлера, санитариjа и слично);
* редовно одржава обjекат, иснталациjе и инвентар школе у исправном стању;
* редовно учествуjе у чишчењу снега и леда са степеништа школе и других прилаза школи;
* редовно носи одговараjућу одећу и обућу за рад и
* врши друге послове у складу са систематизациjом послова и по налогу директора, помоћника директора и секретара Школе.

2. **Едукациjа** **ученика** **и** **наставника**

Члан **41.**

Школа ће кроз часове одељењског старешине спроводити едукациjу ученика о заштити здравља, препознавању заразних болести, вашљивости и слично.

По потреби школа може организовати и семинаре на ту тему за све запослене у Школи.

Члан 42.

У случаjу да jе ученик оболео од неке заразне болести или постоjи сумња у то, наставник ће ученика одстранити са часова и позвати родитеља, односно законског заступника и здравственог радника односно здравствену службу ради отклањања наведеног проблема.

Члан 43.

Систематску стоматолошку заштиту ученика спроводи надлежна служба дечjе зубне амбуланте.

**3. Осигурање ученика**

**Члан 44.**

Школа на почетку сваке школске године упознаје родитеље, односно друге законске заступнике са могућношћу осигурања ученика од последица несрећног случаја (незгоде) које се могу евентуално десити и са условима под којима се врши осигурање**.**

Комисја Савета родитеља ће спровести поступак избора најповољније понуде о осигурању ученика.

V Ментална заштита и безбедност ученика

Члан 45.

Ментална заштита и безбедност ученика се остваруjе кроз:

* уважавање личности детета;
* развиjање хуманих односа у Школи;
* успостављање оптималних односа између наставника и родитеља;
* поштовање прописа који регулишу понашање и одговорност ученика, родитеља и запослених;
* свим другим активности у циљу очувања менталног здравља деце.

 1. Уважавање личности детета

Члан 46.

У Школи су забрањене активности коjима се угрожаваjу или омаловажаваjу ученици по основу расне, националне, jезичке, верске или полне припадности, као и подстицање тих активности. У Школи jе забрањено физичко кажњавање и вређање личности детета.

**Заштита од дискриминације, насиља, злостављања, занемаривања, вређања угледа, части, старначког организовања и деловања**

 **Члан 47**.

Ученици имају право на заштиту од дискриминације, насиља, злостављања и занемаривања, понашања које вређа углед, част или достојанство, као и страначког организовања и деловања, што је уређено Законом о основама система образовања и васпитања, Правилником о протоколу поступања у установи у одговору на насиље, злостављање и занемаривање, Правилником о поступању установе у случају сумње или утврђеног дискриминаторног понашања и вређања угледа, части или достојанства личности, као и другим прописима.

2. Развиjање хуманих односа у Школи

Члан 48.

Односи међу ученицима треба да буду засновани на међусобноj сарадњи и помоћи, другарству, приjатељству, уважавању и поштовању личности и пристоjном опхођењу.

Међусобне неспоразуме и сукобе ученици решаваjу у оквиру одељенске заjеднице, уз посредовање одељенског старешине, психолога, односно дежурног наставника.

Међусобне неспоразуме и сукобе ученика и наставника решава директор школе у сарадњи са школским психологом.

Члан 49.

Ученик коjи непримерено, грубо, агресивно и на други неприхватљив начин се понаша према другим ученицима, запосленима или трећим лицима подлеже дисциплинскоj одговорности.

Члан 50.

У оквиру одељенске заjеднице ученици ће се редовно едукувати о хуманим међуљудским односима, умећу комуникациjе, толеранициjи, сектама и другим облицима манипулациjе и слично.

3. Успостављање оптималних односа између наставника и родитеља

Члан 51.

Ради решавања кључних образовно - васпитних питања (успех у школи, психофозички развоj, проблеми у школи, екцесна понашања, организациjа ваннаставних активности и сл.) повремено ће се организовати едукациjа родитеља путем семинара, радионичарским радом, дружењем, одржавањем културних манифестациjа и друго.

**Учешће родитеља односно другог законског заступника ученика**

**у активностима школе**

 **Члан 52.**

Родитељи односно други законски заступници могу дати допринос процесу одлучивања школе активним учешћем у раду органа установе – Школскомо дбору и Савету родитеља.

Школа предузима одређене активности ради учешћа родитеља у животу и активностима школе:

•Информише родитеље о њиховим правима и обавезама те начином укључивања у рад школе;

•Едукација родитеља и наставника о комуникацијским вештинама (презентације, радионице и слично)

• Организација заједничког родитељског састанка са предметним наставницима;

• Презентације и радионице на различите теме (значај сарадње породице и школе, улога породице, потребе деце, ненасилно решавање конфликата и слично).

Родитељи су обавезни да:

- на захтев директора школе учествују у дежурству и другим активностима,

- пријављују директору школе сазнања о евентуалним екцесима којисе припремају,

- предлажу директору предузимање мера ради веће заштите и безбедности ученика ,

-редовно разговарају са својом децом и утичу на њихово понашање.

VI Завршне одредбе

Члан 53.

Правилник ступа на снагу осмог дана од дана објављивања на интгернет страници Школе.

Члан 54.

Даном ступања на снагу овог Правилника, престаје да важи Правилник о мерама, начину и поступку заштите и безбедности ученика бр. 920-11/19 од 23.08.2019. године.

Председник Школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Светлана Станковић

Правилник је заведен под деловодни бројем 60-4/23 од 26.01.2023. године, објављен је на огласној табили Школе дана 26.01.2023. године, а ступио је на снагу дана 08.02.2023. године.

 Секретар школе

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Санела Стевановић